СПЕЦИФИКАЦИЈА

**Предмет јавне набавке** је избор пружаоца услуге “Помоћ у кући одраслим, старим и инвалидним лицима“.

“Помоћ у кући одраслим, старим и инавлидним лицима” подразумева одрасла, стара и инвалидна лица која ради савладавања свакодневних социјалних животних и здравстевних тешкоћа су у стању одређене социјалне потребе. Конкретна услуга ће завистити од физичких и психичких способности корисника, његовог здравственог статуса, степена ометености или инвалидности, степена породичне подршке, снага и ризика корисника итд, а пружаће се корисницима I, II и III степена подршке, као и корисницима IV степена подршке, чија деца живе ван територије Општине Блаце, која немају уговор о доживотном издржавању.

Сврха помоћи у кући је подршка у задовољавању свакодневних животних потреба у сопственим домовима, како би се одржао квалитет живота и спречио смештај у институције.

**Извор финансирања услуге:**

-Средства су обезбеђена од Наменског трансфера: **2.229.227,00 динара,** трансферисаног од Министарства за рад, запошљавање, борачка и сцијална питања и из Буџета општине Блаце у износу од **302.760,00** динара, укупно: **2.531.987,00** динара, у оквиру Раздела 5- Општинска управа, Програм 0902 –Социјална и дечја заштита, Програмска активност 0016 –Дневне услуге у заједници, позиција 31 –Накнаде за социјалну заштиту из буџета, конто 472000, расход по намени 472800-Накнаде из буџета за становање и живот, функција 090.

1. **Опис услуге:**

Активности услуге помоћ у кући усмерене су ка одржавању и унапређењу квалитета живота корисника.

Реализацијом активности услуге помоћ у кући обезбеђује се одговарајућа нега и помоћ која, у складу са проценом потреба корисника може обухватити:

 •помоћ у обезбеђивању исхране, која укључује по потреби: набавку намирница, обезбеђивање готових оброка, припрема лаких оброка, припрема освежавајућих напитака, помоћ при храњењу;

•помоћ у одржавању личне хигијене и хигијене стана, укључујући по потреби: помоћ при облачењу и свлачењу, обављању физиолошких потреба, умивању, купању, прању косе, чешљању, бријању, сечењу ноктију, прању и одржавању постељине, одеће и обуће, одржавању чистоће просторија, судова и уређаја у домаћинству;

•помоћ у задовољавању социјалних, културно-забавних, и других потреба, укључујући: помоћ при кретању унутар и ван куће, набавку новина и књига, иницирање социјалних контакта и укључивање корисника у пригодне културне активности у јединици локалне самоуправе, старање о плаћању рачуна за електричну енергију, телефон, комуналије и сл;

•набавку и надгледање узимања лекова и примену савета прописаних од стране квалификованих медицинских стручњака и одвођење на лекарске прегледе;

•санирање и негу мањих повреда;

•контролу виталних функција (крвни притисак, телесна температура, ниво шећера у крви, уношење и избацивање течности и сл.);

1. **Квалитативна и квантитативна информација о корисницима**

Корисници услуге могу бити особе старије од 65 година које имају ограничења физичких и психичких способности, живе саме и нису у стању да се старају о себи, или живе са сродницима који нису у стању да им пруже адекватну помоћ. Изузетно, услугу Помоћи и неге у кући могу остварити и пунолетна лица до 26 година и одрасла лица од 26 до 65 година, и то: особе са инвалидитетом, које живе саме у домаћинству, а којима је признат статус по било ком основу, породице са тешко оболелим чланом чије стање захтева континуирану физичку негу (полупокретни и непокретни) и друге особе по процени Центра за социјални рад.

Услугу је неопходно пружити за **160** корисника са пребивалиштем на територији општине Блаце, што подразумева град и 34 села.

1. **Време пружања услуге**

Услуга ће се пружати за период од **2 месеца**, почев од 01.06.2023. године до 31.07.2023. године.

1. **Подаци о ангажованом особљу**

Имајући у виду број корисника за који се уговара услуга пружалац услуге мора имати:

**-**1 руководиоца услуге,

-1 лице на административним пословима,

-1 стручног радника,

-12 геронтодомаћица, и

-1 помоћног радника.

Цена услуге Помоћ у кући формира се по часу (сату) рада по ангажованом лицу.

Процењена вредност јавне набавке је **2.531.840,00 динара**, без ПДВ.

На основу члана 25. став 2. тачка 11) Закона о порезу на додату вредност, услуга социјалне заштите је ослобођена обавезе плаћања ПДВ-а.

1. **Извештавање**

Пружалац услуге ће једном месечно извештавати о раду на пружању услуге лице које ће Уговором о набавци услуге бити задужено за праћење реализације уговора. Извештај мора да садржи све спроведене активности у току месеца, број корисника којима је пружена помоћ у месецу за који се подноси извештај, као и податак о сатници проведеној код корисника разврстаном по степену подршке.

Свако ангажовано лице биће у обавези да врши евиденцију свог рада кроз листе и дневнике рада, као и да исте доставља стручном раднику пружаоца услуге.

1. **Правна регулатива**

Набавка се спроводи на основу: члана 27. став 1. тачка 3) Закона о јавним набавкама ("Службени гласник Републике Србије" број 91/2019), Закона о социјалној заштити ("Службени гласник Републике Србије" бр. 24/11), чл. 25. став 2. тач. 11) Закона о порезу на додату вредност ("Службени гласник Републике Србије" бр. 84/2004..............72/2019, 8/2020-усклађени дин. изн. и 153/2020), Правилника о ближим условима и стандардима за пружање услуга социјалне заштите ("Службени гласник Републике Србије" бр. 42/2013, 89/2018 и 73/2019), Одлуке о социјалној заштити општине Блаце (Службени лист општине Блаце“, бр. 1/20 и 6/21), Одлуке о буџету општине Блаце за 2023. годину („Службени лист општине Блаце“, бр. 14/22 и 2/23), Правилника о ближем уређивању поступака јавних набавки у Општини Блаце („Службени лист општине Блаце“, бр. 8/22), Правилника о условима обезбеђивања и пружања услуге социјалне заштите помоћ и нега у кући за одрасле и старије особе (Службени лист општине Блаце“, бр. 1/2023) и Правилника о методологији формирања цене услуга социјалне заштите на локалном нивоу (Службени лист општине Блаце“, бр. 1/2023).

**Пружалац услуге се обавезује да услугу изврши квалитетно у складу са напред наведеним актима.**

 Број: III-05-404-1009/2023

У Блацу, 12.05.2023. године

ОПШТИНСКА УПРАВА ОПШТИНЕ БЛАЦЕ

Одељење органа општине и друштвених делатности

 Руководилац:

 Драгана Раденковић